
1. DAXİL OLAN MƏLUMATLAR

1.1 “Azərbaycan Dövlət Dəniz Akademiyası” Publik Hüquqi Şəxsi (bundan sonra Akademiya) İnformasiya Resurs Mərkəzi (bundan sonra İRM) Akademiyanın 1247/K nömrəli, 09.09.2015-ci il tarixli əmri ilə yaradılmışdır.
1.2 Akademiyanın bütün daxili strukturunun informasiyalaşdırılması, texnoloji təminat və şəbəkə sisteminə xidmətinin təşkili, akademiyanın saytının idarə edilməsi, “Elektron Akademiya” platforması layihəsi çərçivəsində müəllim və tələbələrin daima təlimatlandırılması, kitabxana işi, kitabxana fondunun təşkili, komplektləşdirilməsi, kitabxananın maddi-texniki bazasının möhkəmləndirilməsi, oxuculara ənənəvi və elektron kitabxana xidmətin göstərilməsi, Akademiyanın Global İnternet şəbəkəsinə çıxışının inzibati idarəedilməsi İRM-in payına düşür.
1.3 İRM-in yaradılması, ləğv edilməsi və ya yenidən təşkili mövcud qaydada Akademiyanın Elmi Şurasının qərarı əsasında Rektorun əmri ilə həyata keçirilir. İRM-in əməkdaşları Azərbaycan Respublikası qanunvericiliyinə, Akademiyanın Nizamnaməsinə, Akademiyanın professor-müəllim heyətinin və əməkdaşların işə qəbul qaydalarına (PL ASMA 016-21) uyğun olaraq formalaşdırılır.
1.4  İRM fəaliyyətində Azərbaycan Respublikasının Konstitusiyasını, “Təhsil haqqında” Azərbaycan Respublikasının Qanununu, “İnformasiya əldə etmək haqqında” Azərbaycan Respublikasının Qanununu, Azərbaycan Respublikası Prezidentinin fərman və sərəncamlarını, Azərbaycan Respublikası Nazirlər Kabinetinin qərar və sərəncamlarını, Azərbaycan Respublikası Təhsil Nazirliyinin əmr və sərəncamlarını, kollegiyasının qərarlarını, normativ sənədlərini, “Kitabxana işi haqqında” qanunu,    Akademiyanın daxili qaydalarını, Keyfiyyəti İdarəetmə Sisteminin (KİS) tələblərini (ISO 9001:2015), İRM-in əsasnaməsini  rəhbər tutur.
1.5 İRM-in strukturuna müdir, müdir müavini, informasiya texnologiyaları üzrə baş mütəxəsis, informasiya texnologiyaları üzrə mütəxəssis, mühəndis, mütəxəssis (kitabxana üzrə), kitabxanaçı, mühəndis-elektronçu vəzifələri daxildir. Bu vəzifələrə təyinolunma rektor tərəfindən qanunvericilikdə nəzərdə tutulmuş qaydada həyata keçirilir.
1.6 Şöbənin əmlakı Akademiyanın  mülkiyyətindədir və onun üzərində sahiblik-istifadəçilik sərəncam hüquqları qanunvericilikdə  nəzərdə tutulmuş qaydada və hədlərdə akademiyaya məxsusdur. İRM müvafiq qaydada bu əmlaka  münasibətdə istifadə hüququnu həyata keçirir.
1.7 İRM-in rəsmi adı aşağıdakı kimidir:
  Tam adı - “Azərbaycan Xəzər Dəniz Gəmiçiliyi” Qapalı Səhmdar Cəmiyyəti,
    “Azərbaycan Dövlət Dəniz Akademiyası” Publik Hüquqi Şəxsi, İnformasiya Resurs 
     Mərkəzi 
1.8  İRM-in hüquqi ünvanı: Bakı şəhəri, Zərifə Əliyeva küç. 18.

1. İRM-İN FƏALİYYƏT İSTİQAMƏTLƏRİ

1.1. Akademiyanın tədris, elmi-tədqiqat fəaliyyətinə, beynəlxalq əlaqələrə (onlayn qaydada simpozium, konfrans, seminarların və s. keçirilməsinə) informasiya dəstəyi göstərir.
1.2. Tədrisdə elektron vasitələrinin tətbiqi ilə təhsilin  keyfiyyətinin yüksəldilməsi, idarə edilməsi və tədris prosesinin elektronlaşması üzrə elmi şura və Akademiya rəhbərliyinin qərarlarının icrasını təmin edir.
1.3. Akademiyanın tədris, elmi-tədqiqat fəaliyyətinə qanunvericiliyin müasir tələbləri və aparılan islahatlara uyğun texniki dəstəyin verilməsi, fəaliyyət mexanizminin müasirləşdirilməsi və peşəkarlıq səviyyəsinin yüksəldilməsi üçün yeni avadanlıq və texnologiyaların tətbiqi istiqamətində təkliflər hazırlayır.
1.4. Tədris prosesini elmi-metodiki ədəbiyyatla və informasiya materialları ilə təmin edir və bilikləri təbliğ edən mədəni, mənəvi və intellektual əlavələrin yayılmasına kömək edir.
1.5. Akademiya elmi şurasının və rəhbərliyinin qərarlarına uyğun olaraq  müasir texnologiyaların Akademiyada tətbiqini təşkil edir.
1.6. Qanunvericiliklə, eləcə də Akademiyanın Nizamnaməsi və normativ sənədləri ilə müəyyən edilmiş digər istiqamətlərdə fəaliyyət göstərir.

2. İRM-İN ƏMƏKDAŞLARININ VƏZİFƏLƏRİ

2.1. Akademiya üzrə texniki avadanlıqların nasazlığının təyin edilməsi, profilaktikası və təmiri, şəbəkə sisteminə nəzarətin aparılmasının təmin edilməsi.
2.2. Kompüterlərin formatlandırılması və proqram təminatı ilə təmin edilməsi.
2.3. Akademiyanın saytına daima nəzarət və təbliğatın təşkili.
2.4. Akademiyanın saytı və onun idarə edilməsi, gündəlik xəbərlərin, informasiyanın üç dildə daxil edilməsi.
2.5.   Akademiyada təşkil olunan tədbirlərin keçirilməsində texniki dəstəyin göstərilməsi.
2.6. Elektron Akademiya platforması layihəsi çərçivəsində müəllim və tələbələrin mütəmadi təlimatlandırılması.
2.7. Elektron Akademiya platforması layihəsi çərçivəsində yeni modulların hazırlanması, araşdırılması və tətbiqi üçün rəhbərliyə təqdimatların verilməsi.
2.8. Elektron Akademiya platforması layihəsi çərçivəsində Təlimat kitabçalarının və video dərslərin hazırlanması və sistemə yerləşdirilməsi.
2.9. Struktur bölmələrdə avadanlıqların tələb olunan şərtlər daxilində istismarına nəzarətin təmin edilməsi. 
2.10. Akademiyanın hər iki korpusunda, TTM-də, yataqxanasında, Dənizçilik Kollecində kommunikasiya xətlərinə (internet şəbəkəsi və İP telefoniya) nəzarətin təmin edilməsi.
2.11. Akademiyaya yeni alınmış kompyuterlərə zəruri proqram təminatının yazılması və uyğun şöbələrə quraşdırılıb təhvil verilməsi.
2.12. Akademiyaya yeni alınacaq elektron avadanlıqların (xidmətlərin) növlərinin araşdırılması və tələb olunan avadanlıqlar üçün texniki parametrlərin təklif edilməsi.
2.13. Yeni alınmış elektron avadanlıqların (xidmətlərin) quraşdırlmasından və sazlanmasından sonra uyğunlugu haqqında rəyin verilməsi.
2.14. İstismar olunan avadanlıqların yararsızlığının müəyyən edilməsi və  silinməsi üçün ilkin rəylərin verilməsi.
2.15. Tədris ili ərzində keçirilməsi nəzərdə tutulan imtahanların şəffaf, obyektiv təşkil edilməsində texniki dəstəyin verilməsi.
2.16. Tədris ili ərzində keçirilməsi nəzərdə tutulan sessiya imtahanlarının Akademiyanın rəhbərliyinin tapşırığına uyğun olaraq monitorinqinin aparılması, monitorinqin nəticələrinin Akademiyanın rəhbərliyinə və müvafiq strukturlarına təqdim edilməsi.
2.17. Akademiyanın tədris korpuslarında əməkdaşlar və tələbələr üçün nəzərdə tutulan turniket sistemlərinin işlək vəziyyətdə olmasına  nəzarətin təmin edilməsi.
2.18. Akademiyanın video-müşahidə sisteminin işlək vəziyyətdə olmasına nəzarət edilməsi. 
2.19. Akademiya rəhbərliyinin (rektor) xüsusi tapşırığına uyğun olaraq turniket və video məlumatlarının toplanaraq rəhbərliyə təqdim edilməsi. 
2.20. Vahid tələbə kart bilgillərinin sistemə daxil edilməsi, silinməsi və redaktə edilməsi.
2.21. Kitabxana fondunun komplektləşdirilməsi və  komplektləşdirmə mənbələrini müəyyənləşdirilməsi.
2.22. Köhnəlmiş və yararsız hala düşmüş kitabların qanunvericilikdə müəyyən olunmuş qaydada kitabxananın fondundan çıxarılması.
2.23. Fiziki və hüquqi şəxslər tərəfindən kitabxanaya dəymiş ziyanın ödənilməsinin qanunvericilikdə müəyyən olunmuş qaydada tələb edilməsi.
2.24. Kitabxanaya daxil olan bütün çap məhsullarının qeydiyyatı (invertar kitabda invertar nömrənin qeyd edilməsi, kitablara kitabxana qaydası üzrə şifrələrin yazılması, ştamp vurulması, kitabların kataloq kartoçkalarına və elektron kitabxana sisteminə işlənməsi, kitabların rəflərdə sistemli şəkildə yerləşdirilməsi).
2.25. Elektron Akademiyanın elektron kitabxana moduluna dərsliklərin, müxtəlif ədəbiyyatların, mühazirələrin, kurs və laboratoriya işlərinin yüklənməsi, ədəbiyyatların elektron kataloqunun tərtib edilməsi. 
2.26. Fərdi və qrup halında xidmət növlərindən istifadə etməklə oxu zallarında və abonementlərdə oxuculara xidmət göstərilməsi (oxucuya kitab formulyarının açılması və elektron kitabxana sistemində oxucu müraciətinin qəbul edilməsi və qeydi)
2.27. Akademiyanın kafedraları, elmi ictimaiyyət və ictimai təşkilatlarla kitabxananın fəaliyyətinin əlaqələndirilməsi. Elmi-texniki informasiya orqanları və digər əlaqədar müəssisələrlə qarşılıqlı əlaqələrin yaradılması.
2.28. Təhsilalanların kitabxanaya cəlb edilməsi. 
2.29. Təhsilalanlara kitaba hörmət və qayğı hisslərinin aşılanması. 
2.30. Kitabxanalararası abonement və beynəlxalq abonement vasitəsilə Kitabxanaların fondlarından qarşılıqlı surətdə istifadə edilməsi. 

2.31. Oxuculara informasiya xidmətini həyata keçirilməsi, elmi-texniki informasiya orqanları ilə qarşılıqlı əlaqələndirmə hesabına kitabxana xidməti işinin daha da fəallaşdırılması. 
2.32. Oxuculara elmi işdə və tədris prosesində informasiya axtarışı və ondan istifadə vərdişlərini, kitabxananın məlumat-biblioqrafiya aparatından, həmçinin dövlət elmi-texniki informasiya mənbələrindən istifadə etmək bacarığının aşılanması, tələbə, magistr və digər tədqiqatçılarla kitabxanaşünaslığın məlumat informasiya və biblioqrafiyanın əsaslarına dair işin aparılması.
2.33. Oxucu müraciətlərinin elektron kitabxanada qeyd edilməsi.
2.34. Rezerv olunmuş kitabların oxucuya təqdim edilməsi.
2.35. Rezerv müddəti bitdikdən sonra kitabın qeydiyyatdan çıxarılması.

3. İRM ƏMƏKDAŞLARININ HÜQUQLARI VƏ MƏSULİYYƏTİ
 
3.1. Normal əmək şəraiti, müasir standartlara cavab verən texnologiyalarla təmin olunmaq. 
3.2. Akademiyanın nizamnaməsinə uyğun olaraq, işin təşkilində və idarə   olunmasında fəal iştirak etmək.
3.3. Şərəf və ləyaqətinə hörmətlə yanaşılmasını tələb etmək. 
3.4. Təhsil müəssisəsində vəzifə tutmaq və müvafiq vəzifələrə seçilmək.
3.5. İxtisasını artırmaq, yeni ixtisas almaq, staj keçmək, ixtisas dərəcəsini yüksəltmək. 
3.6. Müəyyən edilmiş hallarda və qaydada mükafatlandırılmaq və təltif olunmaq. 
3.7. Qanunvericilikdə nəzərdə tutulmuş digər hüquqları həyata keçirmək. 
3.8. Əmək intizamına və etik davranış qaydalarına riayət etmək. 
3.9. Vəzifə borclarını, rəhbərliyin tapşırıqlarını yerinə yetirmək. 
3.10. Akademiyanın tədbirlərində iştirak etmək. 


4. İRM-İN STRUKTURU VƏ FƏALİYYƏTİNİN TƏŞKİLİ

4.1. İRM-in fəaliyyəti Akademiyanın prorektoru tərəfindən təsdiq olunmuş perspektiv illik iş planı, İRM əməkdaşlarının fəaliyyəti isə həmin planlara uyğun olaraq tərtib edilmiş fərdi iş planları üzrə təşkil edilir. 
4.2. İRM öz vəzifələrini yerinə yetirərkən və hüquqlarını həyata keçirərkən Akademiyanın struktur vahidləri ilə qarşılıqlı əlaqədə fəaliyyət göstərir. İRM-in strukturunun təsdiq edilməsi və işçilərinin say həddinin müəyyən edilməsi qanunvericiliyə uyğun olaraq “Azərbaycan Xəzər Dəniz Gəmiçiliyi” QSC və Akademiyanın rektoru tərəfindən həyata keçirilir.
4.3. İRM-ə Akademiyanın rektoru tərəfindən vəzifəyə təyin və vəzifədən azad edilən müdir rəhbərlik edir. Müdir İRM-ə həvalə olunmuş vəzifələrin yerinə yetirilməsi və hüquqların həyata keçirilməsi üçün şəxsən məsuliyyət daşıyır.
5. İRM-İN MÜDİRİNİN ƏSAS VƏZİFƏLƏRİ

5.1. İRM-in iclaslarını çağırır, onlara rəhbərlik edir, tapşırıqlar verir, hər il şöbənin fəaliyyəti barədə rəhbərliyə hesabat təqdim edir.
5.2. İRM-in işini planlaşdırır və təşkil edir, onun fəaliyyətinə rəhbərlik edir.
5.3. İRM-in müdirinin müavini vəzifəsinə namizədlər təklif edir.
5.4. İRM-in fəaliyyətinin nəticələrinə görə İRM-in kollektivi, rəhbərlik qarşısında      məsuliyyət daşıyır.
5.5. Görülən işlərin təşkilində əməkdaşlara rəhbərlik edir.
5.6. İmtahanların keçirilməsində texniki işlərin görülməsi üçün əməkdaşlara rəhbərlik  edir.
5.7. İRM-in iş planının hazırlanmasına rəhbərlik edir.
5.8. Təsdiq olunmuş plana uyğun olaraq görüləcək işlərin keçirilməsinə nəzarət edir.
5.9. Digər struktur bölmələr və təşkilatlarla əlaqələr yaradır.
5.10. İRM-in əməkdaşlarının ixtisasartırmaya (yaxud staj keçməyə) göndərilməsi üçün təkliflər verir.

6. İRM-İN MÜDİRİNİN ƏSAS VƏZİFƏLƏRİ

6.1. İRM-in iclaslarını çağırır, onlara rəhbərlik edir, tapşırıqlar verir, hər il şöbənin fəaliyyəti barədə rəhbərliyə hesabat təqdim edir.
6.2. İRM-in işini planlaşdırır və təşkil edir, onun fəaliyyətinə rəhbərlik edir.
6.3. İRM-in müdirinin müavini vəzifəsinə namizədlər təklif edir.
6.4. İRM-in fəaliyyətinin nəticələrinə görə İRM-in kollektivi, rəhbərlik qarşısında      məsuliyyət daşıyır.
6.5. Görülən işlərin təşkilində əməkdaşlara rəhbərlik edir.
6.6. İmtahanların keçirilməsində texniki işlərin görülməsi üçün əməkdaşlara rəhbərlik  edir.
6.7. İRM-in iş planının hazırlanmasına rəhbərlik edir.
6.8. Təsdiq olunmuş plana uyğun olaraq görüləcək işlərin keçirilməsinə nəzarət edir.
6.9. Digər struktur bölmələr və təşkilatlarla əlaqələr yaradır.
6.10. İRM-in əməkdaşlarının ixtisasartırmaya (yaxud staj keçməyə) göndərilməsi üçün təkliflər verir.


7. İRM-DƏ KARGÜZARLIQ VƏ ARXİV İŞİNİN APARILMASI
7.1   İRM kargüzarlıq və arxiv işinin aparılmasını, dövlət sirrinin qorunmasını, təhlükəsizlik tədbirlərinin həyata keçirilməsini və məxfilik rejiminə riayət olunmasını təmin edir. İRM-də kargüzarlıq və arxiv işi mövcud qaydada təsdiq edilmiş nomenklaturaya (KİS) uyğun olaraq aparılır.




8. DİGƏR MÜDDƏLAR

8.1. Bu əsasnamə 2(iki) nüsxədə tərtib olunmuşdur.
8.2. Bu əsasnamə, ona edilən dəyişiklik və əlavələr Akademiyanın Elmi Şurası tərəfindən təsdiq edildikdən sonra qüvvəyə minir.


İnformasiya Resurs Mərkəzinin Əsasnaməsi Akademiyanın Elmi Şurasının “ 29 ” dekabr 2023-cü il tarixli (protokol № 04) iclasında təsdiq olunmuşdur.

